CELEX: 22009D0159
Language: bg
Date: 2009-12-04 00:00:00
Title: Решение на Съвместния комитет на ЕИП № 159/2009 от 4 декември 2009 година за изменение на Протокол 31 относно сътрудничеството в специфични области извън четирите свободи и Протокол 37 към Споразумението за ЕИП

11.3.2010   
            
            
               BG
            
            
               Официален вестник на Европейския съюз
            
            
               L 62/65
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 159/2009
   от 4 декември 2009 година
   за изменение на Протокол 31 относно сътрудничеството в специфични области извън четирите свободи и Протокол 37 към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за коригиране на Споразумението за Европейското икономическо пространство, наричано по-долу „Споразумението“, и по-специално членове 86, 98 и 101 от него,
   като има предвид, че:
   
               (1)
            
            
               Протокол 31 към Споразумението бе изменен с Решение на Съвместния комитет на ЕИП № 94/2009 от 3 юли 2009 г. (1)
               
            
         
               (2)
            
            
               Протокол 37 към Споразумението бе изменен с Решение на Съвместния комитет на ЕИП № 94/2009 от 3 юли 2009 г. (2).
            
         
               (3)
            
            
               Уместно е сътрудничеството между договарящите се по споразумението страни да бъде разширено, за да включи Решение 2009/334/ЕО на Комисията от 20 април 2009 г. за създаване на експертна група по сигурност на европейските глобални навигационни спътникови системи (GNSS) (3).
            
         
               (4)
            
            
               Протокол 31 към Споразумението следва съответно да се измени, за да позволи осъществяването на това разширено сътрудничество,
            
         
               (5)
            
            
               За доброто функциониране на Споразумението Протокол 37 към Споразумението следва да бъде разширен, за да бъде включена експертната група по сигурност на европейските GNSS, създадена с Решение 2009/334/ЕО, и Протокол 31 следва да бъде изменен с цел уточняване на процедурите за присъединяване към тази група,
            
         РЕШИ:
   Член 1
   Параграф 8а от член 1 (Научни изследвания и технологично развитие) от протокол 31 се изменя, както следва:
   
               1.
            
            
               Адаптации на точки г) и д) се преномерират съответно като адаптации д) и е).
            
         
               2.
            
            
               Следната нова адаптация г) се прибавя след адаптация в):
               
                           „г)
                        
                        
                           Процедури за асоциирането на държавите от ЕАСТ в съответствие с член 101 от Споразумението:
                           
                                        
                                    
                                    
                                       Всяка държава от ЕАСТ в съответствие с член 4 от Решение 2009/334/ЕО (4) на Комисията назначава лице, което да участва като пълноправен член в заседанията на експертната група по сигурността на европейските GNSS (Съвет по сигурността на европейските GNSS).
                                    
                                 
                                        
                                    
                                    
                                       Европейската комисия информира своевременно участниците за датите на срещите на групата и им предава съответната документация.
                                    
                                 
                     
         Член 2
   В Протокол 37 (съдържащ списъка, предвиден в член 101) към Споразумението се създава следната точка:
   
               „32.
            
            
               Съветът по сигурността на европейските GNSS (Решение 2009/334/ЕО на Комисията).“
            
         Член 3
   Настоящото решение влиза в сила в деня след внасянето на последната нотификация, предвидена в член 103, параграф 1 от Споразумението, в Съвместния комитет на ЕИП (5).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 4 декември 2009 година.
      
         
            За Съвместния комитет на ЕИП
         
         
            Председател
         
         Oda Helen SLETNES
      
   
   
      (1)  ОВ L 277, 22.10.2009 г., стр. 50.
   
      (2)  Вж. бележка под линия 1.
   
      (3)  ОВ L 101, 21.4.2009 г., стр. 22.
   
      (4)  Решение 2009/334/ЕО на Комисията от 21 април 2009 г. (ОВ L 101, 21.4.2009 г., стр. 22).“
   
      (5)  Без отбелязани конституционни изисквания.